BEC แจ้งยุติออกอากาศช่อง “3SD-3Family” 1 ต.ค.นี้ รับเงินชดเชย 843 ลบ.
BEC แจ้งยุติออกอากาศช่อง “3SD-3Family” 1 ต.ค.นี้ รับเงินชดเชย 843 ลบ.
BEC แจ้งยุติออกอากาศช่อง “3SD-3Family” 1 ต.ค.นี้ รับเงินชดเชย 843 ลบ.
19 ส.ค. 2562

บริษัท บีอีซี เวิลด์ จำกัด (มหาชน) หรือ BEC เปิดเผยว่า ตามที่บริษัท บีอีซี-มัลติมีเดีย จำกัด ซึ่งเป็นบริษัทในกลุ่มมีความประสงค์ในการคืนใบอนุญาต ให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิทัล ช่องรายการ 3SD หมายเลขช่อง 28 และ 3Family หมายเลขช่อง 13 โดยได้ส่งหนังสือไปยังสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) โดยกสทช.ได้มีหนังสือแจ้งให้ทราบกลับมาดังนี้
1.เห็นชอบการขอคืนใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิทัล และให้ยกเลิกใบอนุญาต ประกอบกิจการโทรทัศน์ภาคพื้นดินในระบบดิจิทัลของช่องรายการ 3SD หมายเลขช่อง 28 เลขที่ใบอนุญาต B1-S20031-0011-57 และ3Family หมายเลขช่อง 13 เลขที่ใบอนุญาต B1-S20031-0022-57 โดยมีวันยุติการออกอากาศตั้งแต่วันที่ 1 ตุลาคม 2562 เวลา 00.01 น.เป็นต้นไป
2.ค่าชดเชยอันเนื่องจากการคืนใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิทัลช่องรายการ 3SD จำนวน 680.08 ล้านบาท และช่อง3Family จำนวน 162.54 ล้านบาท ซึ่งบริษัทสามารถรับเงินค่าชดเชยดังกล่าวจากสำนักงาน กสทช. ได้ภายใน 60 วัน นับตั้งแต่วันที่ยุติการให้บริการเป็นต้นไป